《和元遗山三首》
元代·王奕

圣人与天游，择地岂必巧。
袤延十里林，老翠镇盘绕。
斧斤不可寻，兵劫不能燎。
翁仲俨冠带，麟虎峙强矫。
书生拜风木，起立九肠搅。
筑室今不多，驰跸古应少。
春秋泉壤幽，日月天地晓，
洙桥一线流，渗注入万沼。
入陵见金碗，公相计不早。
父乾兮母坤，白骨无寿夭。
衔冤绝归鹤，谁复訢华表。
九原信可作，两观事未了。

作者简介：王奕（生卒年不详），字伯敬，号斗山，玉山（今属江西）人。生于南宋，入元后曾出任玉山县儒学教谕。与谢枋得等南宋遗民交往密切，诗文中不乏以遗民自居的文句，所以《宋诗纪事》将他列入书中。清乾隆年间编《四库全书》，因王奕《玉窗如庵记》末署“岁癸巳二月朔，前奉旨特补玉山儒学教谕王奕伯敬谨撰并书”，认为“癸巳为至元三十年（1293），然则奕食元禄久矣，迹其出处，与仇远、白珽相类。”（《四库全书总目》卷一六六）改题元人。代表作品有《酹江月》、《摸鱼儿》和《沁园春》等。